SL Uradni list Evropske unije L 54/6

IZVEDBENA UREDBA KOMISIJE (EU) 2018/277

z dne 23. februarja 2018

o spremembi Izvedbene uredbe (EU) 2015/207, kar zadeva spremembe vzorcev za poročila o izvajanju za cilja „naložbe za rast in delovna mesta“ in „evropsko teritorialno sodelovanje“ ter vzorcev za poročilo o napredku in letna poročila o nadzoru, ter o popravku navedene uredbe, kar zadeva vzorec za poročilo o izvajanju za cilj „naložbe za rast in delovna mesta“ in letno poročilo o nadzoru

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (1) in zlasti člena 111(5) in člena 127(6) Uredbe,

ob upoštevanju Uredbe (EU) št. 1299/2013 Evropskega parlamenta in Sveta z dne 17. decembra 2013 o posebnih določbah za podporo cilju „evropsko teritorialno sodelovanje“ iz Evropskega sklada za regionalni razvoj (2) in zlasti člena 14(5) Uredbe,

po posvetovanju z Odborom za usklajevanje evropskih strukturnih in investicijskih skladov,

ob upoštevanju naslednjega:

(1) Člen 52(2)(b) Uredbe (EU) št. 1303/2013 navaja, da poročilo o napredku ocenjuje napredek, dosežen pri uresničevanju strategije Unije za pametno, trajnostno in vključujočo rast, ter poslanstev sklada iz člena 4(1) navedene uredbe, ki med drugim navaja tudi priporočila za vsako državo.

(2) Da se zagotovi doslednost s členom 52(2)(b) Uredbe (EU) št. 1303/2013, bi bilo treba v tej oceni upoštevati vsa priporočila za posamezne države, ne le novih, kakor je določeno v točki 2(c) dela I Priloge I k Izvedbeni uredbi (EU) 2015/207 (3). Posledično bi bilo treba ustrezno spremeniti vzorec za poročilo o napredku, ki je vključen v Prilogo I k Izvedbeni uredbi (EU) 2015/207.

(3) Da se pojasnijo zahteve o poročanju v zvezi z izvajanjem celostnega pristopa k teritorialnemu razvoju, bi bilo treba spremeniti naslednje, da se izrecno navedejo celostne teritorialne naložbe: i) vzorec za poročilo o napredku, kakor je določen v delu I Priloge I k Izvedbeni uredbi Komisije (EU) 2015/207, ii) vzorec za letna in končna poročila o izvajanju za cilj „naložbe za rast in delovna mesta“, kakor je določen v delu B Priloge V k navedeni uredbi, iii) vzorec za poročila o izvajanju za cilj „evropsko teritorialno sodelovanje“, kakor je določen v delu B Priloge X k navedeni uredbi.

(4) Člen 50(2) Uredbe (EU) št. 1303/2013 navaja, da se v okviru letnega poročila o izvajanju evropskih strukturnih in investicijskih skladov poslani podatki nanašajo na vrednosti za kazalnike za v celoti izvedene operacije, pa tudi za izbrane operacije, kjer je glede na fazo izvajanja to mogoče.

(5) Da bi se poenostavili postopki poročanja, izboljšala pravna varnost za zahteve o poročanju in zagotovilo, da podatki o spremljanju točno odražajo dejanski napredek pri izvajanju, zlasti za večletne operacije ali operacije v zvezi z več projekti, bi bilo treba spremeniti vzorce za letna poročila o izvajanju za programe, ki se izvajajo v okviru cilja „naložbe za rast in delovna mesta“, kakor je določen v Prilogi V k Izvedbeni uredbi (EU) 2015/207, in cilja „evropsko teritorialno sodelovanje“, kakor je določen v Prilogi X k navedeni uredbi.

(6) Zneski in zgornje meje iz člena 70(2)(b) in člena 98(2) Uredbe (EU) št. 1303/2013 se nanašajo le na podporo iz skladov in ne na celotno podporo. Več preglednic iz Priloge V k Izvedbeni uredbi (EU) 2015/207 ter vzorec za letna in končna poročila o izvajanju za cilj „naložbe za rast in delovna mesta“ pa se nanašajo na celotno podporo in bi jih bilo treba zato popraviti.

(7) Del C o „poročilih, predloženih leta 2019, in končnem poročilu o izvajanju (člen 50(5) Uredbe (EU) št. 1303/2013)“ Priloge V k Izvedbeni uredbi (EU) 2015/207 zajema tiste elemente, ki morajo biti v skladu s členom 50(5) Uredbe (EU) št. 1303/2013 predloženi leta 2019 in v končnem poročilu o izvajanju, poleg elementov, ki se predložijo v poročilih za druga leta. Točka 15 Priloge V k Izvedbeni uredbi (EU) 2015/207 je vključena v del B navedene priloge in bi jo bilo treba zato popraviti.

(8) Člen 127(1) Uredbe (EU) št. 1303/2013 določa minimalno pokritost za nestatistične vzorce. Vendar pa stolpec C v preglednici 10.2 (Rezultati revizij operacij) Priloge IX k Izvedbeni uredbi (EU) 2015/207 določa le „Znesek nepravilnih izdatkov v naključnem vzorcu“. Preglednico 10.2 bi bilo treba zato popraviti, tako da se vstavi dodaten stolpec za podrobno določitev odstotka kritih operacij in odstotka kritih izdatkov.

(9) Pojem „preostala stopnja napake“ je bil opredeljen v sprotni opombi 1 k točki 5.9 Priloge IX (Vzorec letnega poročila o nadzoru) k Izvedbeni uredbi (EU) 2015/207. Vendar pa naslov stolpca F v preglednici 10.2 (Rezultati revizij operacij) navaja drugačno opredelitev in bi ga bilo zato treba popraviti.

(10) Zaradi jasnosti in glede na popravek v stolpcu C v preglednici 10.2 (Rezultati revizij operacij) Priloge IX k Izvedbeni uredbi (EU) 2015/207, tj. vključitev novega stolpca o pokritosti naključnega vzorca in ustrezne pojasnjevalne opombe, ter popravek stolpca F v navedeni preglednici bi bilo treba preglednico 10.2 (Rezultati revizij operacij) Priloge IX nadomestiti v celoti.

(11) Da bi se omogočila takojšnja uporaba predvidenih ukrepov, bi morala ta uredba začeti veljati dan po objavi v Uradnem listu Evropske unije –

(12) Izvedbeno uredbo (EU) 2015/207 bi bilo zato treba ustrezno spremeniti in popraviti –

SPREJELA NASLEDNJO UREDBO:

Člen 1

Izvedbena uredba (EU) 2015/207 se spremeni:

1. Priloga I se spremeni: (a) v delu I se točka 2(c) nadomesti z naslednjim: „(c) Opis prispevka skladov ESI k ustreznim priporočilom za posamezne države.“; (b) v točki 5 dela I se vstavi nova podtočka (ca): „(ca) V zvezi s členom 15(2)(a)(i) Uredbe (EU) št. 1303/2013 – Pregled izvajanja celostnih ukrepov za trajnostni urbani razvoj. <type=’S’ maxlength = 7000 input=’M’>“; (c) v delu III se naslov točke 11.1 nadomesti z naslednjim: „11.1 Napredek pri izvajanju celostnega pristopa k teritorialnemu razvoju, vključno z razvojem regij, ki se soočajo z demografskimi izzivi in trajnimi ali naravnimi ovirami, celostnimi teritorialnimi naložbami, trajnostnim urbanim razvojem in lokalnim razvojem, ki ga vodi skupnost, v okviru operativnega programa“;

2. Priloga V se spremeni: (a) v preglednici 3A dela A se naslova vrstic nadomestita z naslednjim: „Zbirna vrednost – učinki, ki morajo izhajati iz izbranih operacij [napoved predložijo upravičenci]“ oziroma „Zbirna vrednost – učinki, ki izhajajo iz operacij [dejanski dosežek]“; (b) v delu B se naslov točke 14.1 nadomesti z naslednjim: „14.1 Napredek pri izvajanju celostnega pristopa k teritorialnemu razvoju, vključno z razvojem regij, ki se soočajo z demografskimi izzivi in trajnimi ali naravnimi ovirami, celostnimi teritorialnimi naložbami, trajnostnim urbanim razvojem in lokalnim razvojem, ki ga vodi skupnost, v okviru operativnega programa“;

3. Priloga X se spremeni: (a) v preglednici 2 dela A se naslova vrstic nadomestita z naslednjim: „Zbirna vrednost – učinki, ki morajo izhajati iz izbranih operacij [napoved predložijo upravičenci]“ oziroma „Zbirna vrednost – učinki, ki izhajajo iz operacij [dejanski dosežek]“; (b) v delu B se naslov točke 11.1 nadomesti z naslednjim: „11.1 Napredek pri izvajanju celostnega pristopa k teritorialnemu razvoju, vključno s celostnimi teritorialnimi naložbami, trajnostnim urbanim razvojem in lokalnim razvojem, ki ga vodi skupnost, v okviru programa sodelovanja“.

Člen 2

Izvedbena uredba (EU) 2015/207 se popravi:

1. Priloga V se popravi: (a) v preglednici 8 „Uporaba navzkrižnega financiranja“ se stolpci 4 do 6 nadomestijo z naslednjim: „4. 5. 6. Kot delež podpore EU k prednostni osi (v %) (3/podpora EU k prednostni osi * 100) Znesek podpore EU v okviru navzkrižnega financiranja na podlagi upravičenih izdatkov, ki jih upravičenec predloži organu upravljanja (v EUR) Kot delež podpore EU k prednostni osi (v %) (5/podpora EU k prednostni osi * 100)“ (b) v preglednici 9 „Stroški operacij, izvedenih zunaj programskega območja“ se stolpci 3 do 6 nadomestijo z naslednjim: „3. 4. 5. 6. Znesek podpore EU, predvidoma namenjen operacijam, ki se izvajajo zunaj programskega območja, na podlagi izbranih operacij (v EUR) Kot delež podpore EU k prednostni osi (v %) (3/podpora EU k prednostni osi * 100) Znesek podpore EU v okviru operacij, ki se izvajajo zunaj programskega območja, na podlagi upravičenih izdatkov, ki jih upravičenec predloži organu upravljanja (v EUR) Kot delež podpore EU k prednostni osi (v %) (5/podpora EU k prednostni osi * 100)“ (c) naslednje besedilo se vstavi med točkama 14.6 in 15 ter črta med točkama 15 in 16: „DEL C POROČILA, PREDLOŽENA LETA 2019, IN KONČNO POROČILO O IZVAJANJU (člen 50(5) Uredbe (EU) št. 1303/2013)“;

2. v Prilogi IX se preglednica „10.2 Rezultati revizij operacij“ nadomesti z naslednjim: „10.2 Rezultati revizij operacij Sklad Št. CCI programa Naslov programa A B C D E F G H I Znesek v eurih, ki ustreza populaciji, iz katere je izhajal vzorec (4) Izdatki v zvezi z obračunskim letom, revidiranim za namene naključnega vzorca Pokritost nestatističnega naključnega vzorca (5) Znesek nepravilnih izdatkov v naključnem vzorcu Skupna stopnja napake (6) Popravki, izvedeni na podlagi skupne stopnje napake Preostala skupna stopnja napake Drugi revidirani izdatki (7) Znesek nepravilnih izdatkov v okviru drugih revidiranih izdatkov Znesek (8) % (9) % kritih operacij % kritih izdatkov

Člen 3

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 23. februarja 2018 Za Komisijo Predsednik Jean-Claude JUNCKER

(1) UL L 347, 20.12.2013, str. 320.

(2) UL L 347, 20.12.2013, str. 259.

(3) Izvedbena uredba Komisije (EU) 2015/207 z dne 20. januarja 2015 o določitvi podrobnih pravil za izvajanje Uredbe (EU) št. 1303/2013 Evropskega parlamenta in Sveta v zvezi z vzorci za poročilo o napredku, predložitev informacij o velikem projektu, skupni akcijski načrt, poročila o izvajanju za cilj „naložbe za rast in delovna mesta“, izjavo o upravljanju, revizijsko strategijo, revizijsko mnenje in letno poročilo o nadzoru ter metodologijo, ki se uporabi pri izvajanju analize stroškov in koristi, in v skladu z Uredbo (EU) št. 1299/2013 Evropskega parlamenta in Sveta v zvezi z vzorcem za poročila o izvajanju za cilj „evropsko teritorialno sodelovanje“ (UL L 38, 13.2.2015, str. 1).

(4) Stolpec ‚A‘ se nanaša na populacijo, iz katere je izhajal naključni vzorec (glej člen 127(1) Uredbe (EU) št. 1303/2013), tj. skupni znesek prijavljenih izdatkov (ki so navedeni v členu 137(1)(a) Uredbe (EU) št. 1303/2013 in ustrezajo zneskom v stolpcu A Dodatka 1 računovodskih izkazov), brez morebitnih negativnih enot vzorčenja. Če je primerno, se pojasnila predložijo v oddelku 5.4 zgoraj.

(5) Nanaša se na minimalne pragove pokritosti, določene v zadnjem pododstavku člena 127(1) Uredbe (EU) št. 1303/2013, kadar se uporabi metoda nestatističnega vzorčenja. Zahteva o 10 % prijavljenih izdatkov se nanaša na izdatke v vzorcu, neodvisno od uporabe izbora manjšega vzorca. To pomeni, da vzorec ustreza najmanj 10 % prijavljenih izdatkov, vendar bi v primeru uporabe izbora manjšega vzorca odstotek dejansko revidiranih izdatkov lahko bil manjši.

(6) Skupna stopnja napake se izračuna, preden se uporabijo kakršni koli finančni popravki v zvezi z revidiranim vzorcem ali populacijo, iz katere je izhajal naključni vzorec. Če naključni vzorec zajema več kot en sklad ali program, se skupna stopnja napake, ki je (izračunana) predstavljena v stolpcu ‚E‘, nanaša na celotno populacijo. Če se uporabi stratifikacija, se dodatne informacije glede na stratum predložijo v oddelku 5.7 zgoraj.

(7) Če je relevantno, se stolpec ‚H‘ nanaša na izdatke, revidirane v okviru dopolnilnega vzorca.

(8) Ta stolpec se nanaša na znesek revidiranih izdatkov in ga je treba izpolniti, ne glede na to, ali se v ta namen uporabijo statistične ali nestatistične metode vzorčenja. Če se v skladu s členom 28(9) Uredbe (EU) št. 480/2014 uporabi izbor manjšega vzorca, se v ta stolpec vključi samo znesek postavk izdatkov, ki so bile dejansko revidirane v skladu s členom 27 navedene uredbe.

(9) Ta stolpec se nanaša na delež revidiranih izdatkov glede na populacijo in ga je treba izpolniti, ne glede na to, ali se v ta namen uporabijo statistične ali nestatistične metode vzorčenja.“